- Hindi News
- National
- रासायनिक रंगों से ज्यादा सुरक्षित एवं औषधीय महत्व होने के बाद भी नहीं हो रहा टेसू फूलों का उपयोग
रासायनिक रंगों से ज्यादा सुरक्षित एवं औषधीय महत्व होने के बाद भी नहीं हो रहा टेसू फूलों का उपयोग
बसंत शुरू होते ही पूरे अंचल में आयुर्वेदिक महत्व वाले टेसू के फूलों की बहार छाई हुई है। पहले होली के त्योहार में प्राकृतिक रंग बनाने में उपयोग होने वाले टेसू के ये मनमोहक फूल अब कुछ दिन तक अपनी रंगत का जादू बिखेरने के बाद झड़ना शुरू हो जाएंगे हैं। होली के मौके पर बाजार में रासायनिक रंगों की भरमार होने से लोग टेसू का फूल को भूला दिया है।
आयुर्वेदिक चिकित्सक नवीन होता बताते हैं कि आयुर्वेद चिकित्सा में टेसू के फूलों को औषधि के रूप में काफी महत्व दिया गया है। इस फूल को बेहद उपयोगी बताते हुए उन्होंने कहा कि टेसू के फूल ही नहीं बल्कि इसके पत्ते, टहनी, फली एवं जड़ का भी आयुर्वेदिक औषधि में खासा महत्व है। डाॅ. होता का कहना था कि बसंत में अपनी रंगत का जादू दिखाने वाले टेसू के फूल में औषधी के ढेर सारे गुण मौजूद हैं। टेसू फूल के पानी से स्नान करने से इसकी ताजगी का सुखद अहसास होता है।
टेसू के फूल त्वचा रोगियों के लिए काफी लाभकारी साबित होते हैं। टेसू के फूलों को घिस कर चिकन पाक्स के रोगियों का लगाया जा सकता है। टेसू का फूल असाध्य चर्म रोगों में भी लाभप्रद होता है। इसे हल्के गुनगुने पानी में डालकर सूजन वाली जगह धोने से सूजन समाप्त होती है।
बसंत में टेसू फूल की बहार
किसानों के लिए भी उपयोगी
ग्रामीण अंचल में टेसू पेड़ के पत्तों को ग्रामीण आज भी दोना पत्तल बनाने के काम में उपयोग करते हैं। पलाश की जड़ से रस्सी बना कर खेतों से धान की फसल को बांधने में उपयोग किया जाता है। पुरानी बस्ती के समाजसेवी संजय तिवारी बताते है कि बदलते दौर में लोगों ने भले ही टेसू के उपयोगी फूल को भूला दिया है, पर रासायनिक रंगों के मुकाबले में टेसू का रंग ज्यादा सुरक्षित है। उन्होंने कहा कि यह फूल औषधीय गुण होने के कारण ब्रज में इसी फूलों से होली का रंग तैयार कर खुशियां मनाई जाती हैं।
अनदेखी
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva mag_Deva